**АВТОБИОГРАФИЯ**

на проф. д-р Румен Георгиев Бинев, двм

сл тел.: 042 699203; 042 699530, E-mail: binew@abv.bg

Роден на 30.01.1966 г. в гр. Стара Загора. През 1985 г. завършва средно образование в Техникум по ветеринарна медицина, а висше по ветеринарна медицина през 1991 г. във Висшия институт по зоотехника и ветеринарна медицина – гр. Ст. Загора.

**Преподавателска дейност:** От 25 г. провежда практически занятия, семинари и лекции със студенти по дисциплините – „Пропедевтика“, „Токсикология“, „Вътрешни болести – общи заболявания“, Вътрешни болести – дребни животни“, Вътрешни болести – продуктивни животни“, „Неврология“, „Болести по новородените животни“ „Подвижна клиника“ и „Управление на стадното здраве“. Отговорник е на дисциплините – „Токсикология“, ,,Вътрешни болести – продуктивни животни“, „Неврология“ и „Управление на стадното здраве“, по които извежда лекции и на английски език. Участва в изпитни комисии за докторанти, асистенти, кандидатски минимум на дисертанти и др. Бил е ръководител на комисия по защита на преддипломни стажове и участва в провеждането на държавния теоретичен изпит. Автор и съавтор на 7 учебника и 11 ръководства (1 от които за студенти англоезично обучение) за студенти по ветеринарна медицина, животновъдство, медицина, рибовъдство и аквакултури.

**Научна дейност:** От 1995 е избран за редовен асистент в катедра „Вътрешни незаразни болести“ към Ветеринарномедицинския факултет на ТрУ, гр. Стара Загора. Последователно избиран за старши и главен асистент и доцент, а от 2017г. за професор. От 2006г. притежава образователната и научна степен “Доктор”. Автор на повече от 140 публикации, 3 монографии (2 от които издадени в чужбина) и 1 книга. Рецензент на редица публикации за научни списания у нас и в чужбина, както и при кандидатстване и окончателни отчети по научни проекти. Регистриран член в НАЦИД. Член е на Съюза на учените в България. Научен ръководител на трима докторанти. От 2019 г. е член Изпълнителния съвет на Фонд научни изследвания към МОН, отговарящ за направлението „селскостопански науки“.

**Клинична дейност:** От 1991 г до 1994 г. е практикуващ ветеринарен лекар, като ръководител на ветеринарен участък. От 1995 г. осъществява консултанска дейност и ветеринарномедицинско обслужване на пациенти от клиниките на ВМФ. От 2012 до 2015 г е бил ръководител на „Клиника за продуктивни животни“ към ВМФ. Член е на Български ветеринарен съюз. Регистриран експерт (вещо лице) при изготвяне на ветеринарномедицински съдебни експертизи. Клинични направления – вътрешни болести на продуктивните (предимно преживни) животни, отравяния, клинико-лабораторна диагностика, управление на стадното здраве и психо-неврологични нарушения.

**Административен опит:** Ръководител на „Клиника за продуктивни животни“, ВМФ (2012 – 2015 г).

Ръководител на катедра „Вътрешни незаразни болести“, ВМФ (2017–)